Period: Old Babylonian
Genre: Literary
Transliteration:
<SURFACE>
ur-saŋ a₂-ŋal₂ {d}a-nun-na-ke₄-ne e₂-kur-ta...
{d}nin-urta en {d}nu-nam-nir-re u₁₈-lu gal-gin₇...
mu-un-tu-ud-de₃-en u₃-ma-ni gub-bu-de₃ gu₃...
bar-sud-am₃
{d}nin-tur₅-re šu niŋ₂ dim₂-ma-ni za-ra mu-ri-in-bad
ubur dug₃-ga-na ka ma-ra-ni-in-ba ga nam-šul-la mi-ri-in-gu₇
am u₆ di-gin₇ alan-zu mu-un-er₉ a₂-ur₂-zu mu-un-gur₄
igi ni₂ bur₂-e en me-lem₄ nam-ur-saŋ da-da-ra-še₃ mi-ri-in-dug₄
kišib-la₂ zid-da-zu im-ma-an-dab₅ ama-zu {d}nin-tur₅-re
e₂-kur eš₃ mah-a mi-ni-in-kur₉-re-en a-a-zu {d}en-lil₂-ra
mu-na-ab-be₂ dumu šu ŋar gi₄-zu nam gal tar-mu-ni-ib₂
šag₄-ba-tuku-am₃
{d}en-lil₂-le igi hul₂ mu-ši-in-bar nam mu-ni-ib₂-tar-re
...an ki šu₂-a-še₃ mu-zu he₂-em-mah
me-lem₄-zu-še₃...gal-gal-e-ne saŋ...
...
mur ša₄-zu inim dug₄-ga-zu-še₃...ni₂-ba...
...hu-luh-ha-zu-ne gu₂-erim₂-ŋal₂ su he₂-em-da-sag₃-ge-de₃
u₄-ta-u₁₈-lu im-hul-im-hul-gin₇ zi-zi-i-da-zu-ne
{d}gibil en <unk> ra ur-saŋ-gin₇ gu₇-u₃-de₃ kur-ba u₃ egir-am₃ bi₂-du₃
...sug-zag-ge₄ um-mi-gu₇...<unk> gu₇-u₃-de₃
...diŋir gal-gal-e-ne me-teš₂ mu-un-i-i-ne
...nam-še₃...
...
...dumu {d}en-lil₂-la₂-ra
...gam-gam-mu-na-ab
...
...a-ab-ba-ta
...an ki-še₃ pa e₃-ŋu₁₀-uš
...saŋ-zu um-mi-us₂
...mu-ni-in-šid sahar-da im-da-hi
...he₂-bi₂-in-ur₄ nu-ŋal₂-la mu-ni-in-kur₉
{d}nin-urta ur-saŋ {d}en-lil₂-la₂ barag-za dur₂ ŋar-bi
nitalam₂-zu nin zid {d}nin-nibru{ki} gu₂-da mu-ri-in-la₂
inim sag₉-ga {d}li-pi₂-it-eš₄-tar₂-ra-da ud šu₂-še₃ ha-ra-da-gub
u₄-ta-u₁₈-lu ki šu...a₂-tah-ni he₂-me-en
dug₄-ga-zu-ta nir he₂-em-de₃-ŋal₂ gaba-ri-ni na-an-ŋal₂-le
lugal nam tar-ra {d}nin-urta-ke₄ ul guru₃...
...nun za-a-še₃ ŋal₂-la dumu {d}en-lil₂-la₂-ke₄
...ki-en-gi ki-uri-a mu-ni-in-ŋar
su kalam-ma mu-dug₃
sipad mas-su₂ tum₂-tum₂-mu gal-an-zu-a uŋ₃ ha-ra-ab-lah₄-lah₄-e
sa-ŋar-ra-am₃
ur-saŋ gal nun {d}li-pi₂-it-eš₄-tar₂-ra u₃-mu-ta-sig₁₀ ki-bal nu-še-ga-na zar-gin₇ he₂-us₂-u₃-us₂
ŋiš-gi₄-ŋal₂ sa-ŋar-ra-bi-im
en a-ma-ru mah suhuš erim₂-ma bur₁₂-re
{d}nin-urta en a-ma-ru mah suhuš erim₂-ma bur₁₂-re
nun {d}li-pi₂-it-eš₄-tar₂-ra {ŋiš}tukul hul-du-ni
gi-gin₇ ša₅-ša₅ šu mah-a-ni si-bi₂-ib₂
u₁₉-ru₁₂-bi-im
a-da-ab {d}nin-urta-ka-kam

Cuneiform:
<SURFACE>
𒌨𒊕𒀉𒅅𒀭𒀀𒉣𒈾𒆤𒉈𒂍𒆳𒋫...
𒀭𒎏𒅁𒂗𒀭𒉡𒉆𒉪𒊑𒍇𒇻𒃲𒁶...
𒈬𒌧𒌅𒌓𒉈𒂗𒅇𒈠𒉌𒁺𒁍𒉈𒅗...
𒁇𒋤𒀀𒀭
𒀭𒎏𒌅𒊑𒋗𒃻𒁶𒈠𒉌𒍝𒊏𒈬𒊑𒅔𒁁
𒁛𒄭𒂵𒈾𒅗𒈠𒊏𒉌𒅔𒁀𒂵𒉆𒂄𒆷𒈪𒊑𒅔𒅥
𒄠𒅆𒂍𒁲𒁶𒀩𒍪𒈬𒌧𒄊𒀉𒌫𒍪𒈬𒌧𒆸
𒅆𒉎𒁔𒂊𒂗𒈨𒉈𒉆𒌨𒊕𒁕𒁕𒊏𒂠𒈪𒊑𒅔𒅗
𒈩𒇲𒍣𒁕𒍪𒅎𒈠𒀭𒆪𒂼𒍪𒀭𒎏𒌅𒊑
𒂍𒆳𒀊𒈤𒀀𒈪𒉌𒅔𒆭𒊑𒂗𒀀𒀀𒍪𒀭𒂗𒆤𒊏
𒈬𒈾𒀊𒁉𒌉𒋗𒃻𒄄𒍪𒉆𒃲𒋻𒈬𒉌𒌈
𒊮𒁀𒌇𒀀𒀭
𒀭𒂗𒆤𒇷𒅆𒄾𒈬𒅆𒅔𒁇𒉆𒈬𒉌𒌈𒋻𒊑
...𒀭𒆠𒋙𒀀𒂠𒈬𒍪𒃶𒅎𒈤
𒈨𒉈𒍪𒂠...𒃲𒃲𒂊𒉈𒊕...
...
𒄯𒁺𒍪𒅗𒅗𒂵𒍪𒂠...𒉎𒁀...
...𒄷𒈛𒄩𒍪𒉈𒄘𒉈𒊒𒅅𒋢𒃶𒅎𒁕𒉺𒄀𒉈
𒌓𒋫𒍇𒇻𒅎𒅆𒌨𒅎𒅆𒌨𒁶𒍣𒍣𒄿𒁕𒍪𒉈
𒀭𒉋𒂗<unk>𒊏𒌨𒊕𒁶𒅥𒅇𒉈𒆳𒁀𒅇𒂕𒀀𒀭𒉈𒆕
...𒆹𒍠𒄄𒌝𒈪𒅥...<unk>𒅥𒅇𒉈
...𒀭𒃲𒃲𒂊𒉈𒈨𒌨𒈬𒌧𒄿𒄿𒉈
...𒉆𒂠...
...
...𒌉𒀭𒂗𒆤𒇲𒊏
...𒃵𒃵𒈬𒈾𒀊
...
...𒀀𒀊𒁀𒋫
...𒀭𒆠𒂠𒉺𒌓𒁺𒈬𒍑
...𒊕𒍪𒌝𒈪𒍑
...𒈬𒉌𒅔𒋃𒅖𒁕𒅎𒁕𒄭
...𒃶𒉈𒅔𒌴𒉡𒅅𒆷𒈬𒉌𒅔𒆭
𒀭𒎏𒅁𒌨𒊕𒀭𒂗𒆤𒇲𒁈𒍝𒂉𒃻𒁉
𒍑𒁮𒍪𒎏𒍣𒀭𒎏𒂗𒆤𒆠𒄘𒁕𒈬𒊑𒅔𒇲
𒅗𒊷𒂵𒀭𒇷𒁉𒀉𒁹𒁯𒊏𒁕𒌓𒋙𒂠𒄩𒊏𒁕𒁺
𒌓𒋫𒍇𒇻𒆠𒋗...𒀉𒈭𒉌𒃶𒈨𒂗
𒅗𒂵𒍪𒋫𒉪𒃶𒅎𒉈𒅅𒃮𒊑𒉌𒈾𒀭𒅅𒇷
𒈗𒉆𒋻𒊏𒀭𒎏𒅁𒆤𒌌𒅍...
...𒉣𒍝𒀀𒂠𒅅𒆷𒌉𒀭𒂗𒆤𒇲𒆤
...𒆠𒂗𒄀𒆠𒌵𒀀𒈬𒉌𒅔𒃻
𒋢𒌧𒈠𒈬𒄭
𒉺𒇻𒈦𒍪𒁺𒁺𒈬𒃲𒀭𒍪𒀀𒌧𒄩𒊏𒀊𒁻𒁻𒂊
𒊓𒃻𒊏𒀀𒀭
𒌨𒊕𒃲𒉣𒀭𒇷𒁉𒀉𒁹𒁯𒊏𒅇𒈬𒋫𒋧𒆠𒁄𒉡𒊺𒂵𒈾𒇡𒁶𒃶𒍑𒅇𒍑
𒄑𒄄𒅅𒊓𒃻𒊏𒁉𒅎
𒂗𒀀𒈠𒊒𒈤𒁼𒉈𒊒𒈠𒁍𒊑
𒀭𒎏𒅁𒂗𒀀𒈠𒊒𒈤𒁼𒉈𒊒𒈠𒁍𒊑
𒉣𒀭𒇷𒁉𒀉𒁹𒁯𒊏𒄑𒆪𒅆𒌨𒁺𒉌
𒄀𒁶𒀝𒀝𒋗𒈤𒀀𒉌𒋛𒉈𒌈
𒌷𒂗𒁉𒅎
𒀀𒁕𒀊𒀭𒎏𒅁𒅗𒄰